పెద్దాసుపత్రిలో మరణాల కలకలం
ఒక్కరోజే ఆరుగురి మృతి
ఆక్సిజన్‌ అందలేదా? కాదంటున్న వైద్యులు!
వెంటిలేటర్ల మరమ్మతులు చేసేదెప్పుడు?
ఆంధ్రజ్యోతి - మచిలీపట్నం: మచిలీపట్నంలోని జిల్లా కేంద్ర ప్రభుత్వాసుపత్రిలో కరోనా బాధితుల మరణాలు కలకలం సృష్టిస్తున్నాయి. మంగళవారం ఒక్కరోజే ఆరుగురు మరణించటం.. అందులో పట్టణ ప్రముఖులుండటం చర్చనీయాంశంగా మారింది. కరోనా బారిన పడి ఆసుపత్రిలో చికిత్స పొందుతున్న ఆరుగురు ఆక్సిజన్‌ అందక మరణించారని ప్రచారం జరుగుతుండటంతో పట్టణ ప్రజలు, ఆసుపత్రిలో చికిత్స పొందుతున్నవారు ఒక్కసారిగా ఉలికిపాటుకు గురయ్యారు. కొన్నిరోజులుగా బాధితులకు ఆక్సిజన్‌ సక్రమంగా అందడం లేదనే వాదన బంధువుల నుంచి వినిపిస్తోంది. ఆక్సిజన్‌ నిల్వలు ఉన్నా.. వెంటిలేటర్లు మరమ్మతులకు గురయ్యాయని, వాటిని రిపేరు చేసే నిపుణులు అందుబాటులో లేరని, ఈ మరణాలకు ఇదో కారమై ఉంటుందని అనుమానాలు వ్యక్తం చేస్తున్నారు. వైద్యులు పనిచేస్తున్నప్పటికీ ఆక్సిజన్‌ సరఫరాలో తలెత్తిన లోపాలు సరిచేయకపోవడంతోనే ఈ మరణాలు సంభవించాయనే ఆరోపణలు లేకపోలేదు. సాంకేతిక సిబ్బంది అందుబాటులో లేకుంటే ప్రైవేటుగానైనా నియమించుకునేందుకు ఎందుకు చర్యలు తీసుకోవడం లేదని బాధిత బంధువులు ఆగ్రహం వ్యక్తం చేస్తున్నారు.
బెడ్‌ కోసం ఎన్నికష్టాలో..
కరోనా బారిన పడి చికిత్స నిమిత్తం ఆసుపత్రికి వచ్చేవారికి బెడ్‌ దొరకడం కష్టంగా మారింది. అంబులెన్స్‌లో వచ్చిన వారు గంటల తరబడి అంబులెన్స్‌లోనే ఉండిపోవడం నిత్యకృత్యంగా మారింది. తెలిసినవారికో.. లేదా పెద్దల సిఫార్సులో ఉంటేగానీ బెడ్‌లు దొరకని పరిస్థితి. 250 పడకల సామర్థ్యం ఉన్న ఆసుపత్రిలో 350 మందికిపైగా ఉండటం, బెడ్‌ అక్కరలేదు.. కింద పడుకుని అయినా వైద్యం చేయించుకుంటామని చెప్పడం చూస్తే పరిస్థితి ఎంత కఠినంగా ఉందో అర్ధం చేసుకోవచ్చు. కొందరి ఆరోగ్యం క్షీణించి విజయవాడ, గుంటూరుకు తరలిపోతున్నారు. కొందరు సీనియర్‌ వైద్యులు వివిధ కారణలతో ఆసుపత్రికి దూరంగా ఉంటున్నారనే ఆరోపణలు లేకపోలేదు.
ఆరోగ్యం క్షీణించడంతోనే మరణాలు: డాక్టర్‌ అల్లాడ శ్రీనివాసరావు, ఆర్‌ఎంవో
జిల్లా కేంద్ర ప్రభుత్వాసుపత్రిలో మంగళవారం ఆరుగురు కరోనా బాధితులు మరణించారు. వైద్యానికి వారు సహకరించలేకపోవడంతోనే మరణాలు సంభవించాయి. వైద్యుల నిర్లక్ష్యం ఏమాత్రం లేదు.
2.8 టన్నుల ఆక్సిజన్‌ చేరిక: ఆర్డీవో ఖాజావలి
ఇన్‌చార్జి సూపరింటెండెంట్‌ జయకుమార్‌, ఆర్‌ఎంవో డా.అల్లాడ శ్రీనివాసరావు, జీసీహెచ్‌ జ్యోతిర్మయిలతో ఆసుపత్రిలో నిర్వహిస్తున్న వైద్య సేవలపై ఆర్డీవో ఖాజావలి మంగళవారం సాయంత్రం సమీక్షించారు. అనంతరం మీడియాతో మాట్లాడారు. 'ఎప్పటికప్పుడు జిల్లా ప్రభుత్వ ఆసుపత్రికి విశాఖపట్నం, విజయవాడ నుంచి ఆక్సిజన్‌ చేరుతూనే ఉంది. ఇవాళ రాత్రి రెండు టన్నుల లిక్విడ్‌ ఆక్సిజన్‌ చేరుతుంది. ఆక్సిజన్‌ లెవెల్స్‌ సరిగా ఉన్నాయో లేవో ఎప్పటికప్పుడు నర్సులు పర్యవేక్షిస్తారు. చెడిపోయిన వెంటిలేటర్లు ఇప్పుడు బాగానే ఉన్నాయి. ఆక్సిజన్‌ సరఫరా పరిశీలించేందుకు వైద్య బృందాన్ని నియమించాం. ఆక్సిజన్‌ అందక చనిపోయారన్న మాట వాస్తవం కాదు. ఆక్సిజన్‌ లెవెల్స్‌ సరిగా అందేందుకు ఆసుపత్రిలో అన్ని చర్యలు తీసుకుంటున్నాం' అని ఆర్డీవో తెలిపారు.
peddaasupatrilo maranaala kalakalam
okkaroje aruguri mruti
axisene andaleda? kaadantunna vaidyulu!
ventiletarla marammatulu chesedeppudu?
aandhrajyoti - machilipatnam: machilipatnamloni jilla kendra prabhutvaasupatrilo karona baadhitula maranaalu kalakalam srushtistunnaayi. mangalavaaram okkaroje aaruguru maraninchatam.. andulo pattana pramukhulundatam charchaneeyaamsamgaa maarindi. karona baarina padi aasupatrilo chikitsa pondutunna aaruguru axisene andaka maraninchaarani prachaaram jarugutundatamto pattana prajalu, aasupatrilo chikitsa pondutunnavaaru okkasariga ulikipaatuku gurayyaru. konnirojulugaa baadhitulaku axisene sakramamgaa andadam ledane vaadana bandhuvula nunchi vinipistondi. axisene nilvalu unna.. ventiletarlu marammatulaku gurayyayani, vaatini riperu chese nipunulu andubaatulo lerani, ee maranaalaku idho kaaramai untundani anumaanaalu vyaktam chestunnaru. vaidyulu panichestunnappatiki axisene sarafaraalo talettina lopalu saricheyakapovadamtone ee maranaalu sambhavinchaayane aaropanalu lekapoledu. saanketika sibbandi andubaatulo lekunte praivetugaanainaa niyaminchukunenduku enduku charyalu teesukovadam ledani baadhita bandhuvulu aagraham vyaktam chestunnaru.
bedny kosam ennikashtaalo..
karona baarina padi chikitsa nimittam aasupatriki vachevaariki bedny dorakadam kashtamgaa maarindi. ambulenselo vachina vaaru gantala tarabadi ambulenselone undipovadam nityakrutyamgaa maarindi. telisinavaariko.. leda peddala sifarsulo untegaanee bedlu dorakani paristhiti. 250 padakala saamarthyam unna aasupatrilo 350 mandikipaigaa undatam, bedny akkaraledu.. kinda padukuni aina vaidyam cheyinchukuntamani cheppadam chuste paristhiti entha kathinamgaa undo ardham chesukovachhu. kondari aarogyam ksheeninchi vijayavada, gunturuku taralipotunnaru. kondaru seeniery vaidyulu vividha kaaranalato aasupatriki dooramgaa untunnarane aaropanalu lekapoledu.
aarogyam ksheeninchadamtoone maranaalu: dactor allada srinivasarao, aremvo
jilla kendra prabhutvaasupatrilo mangalavaaram aaruguru karona baadhitulu maraninchaaru. vaidyaaniki vaaru sahakarinchalekapovadamthone maranaalu sambhavinchaayi. vaidyula nirlakshyam ematram ledu.
2.8 tannula axisene cherika: ardivo khajavali
innchargi superintendente jayakumare, aremvo daa.allada srinivasarao, jeesehiche jyotirmayilato aasupatrilo nirvahistunna vaidya sevalapai ardivo khajavali mangalavaaram saayantram sameekshinchaaru. anantaram meediatho matladaru. 'eppatikappudu jilla prabhutva aasupatriki visaakhapatnam, vijayavada nunchi axisene cherutune undi. ivaala raatri rendu tannula likwide axisene cherutundi. axisene levellis sarigaa unnayo levo eppatikappudu narsulu paryaveekshistaaru. chedipoyina ventiletarlu ippudu bagane unnaayi. axisene sarafara pariseelincheenduku vaidya brundaanni niyaminchaam. axisene andaka chanipoyaranna maata vaastavam kaadu. axisene levellis sarigaa andenduku aasupatrilo anni charyalu teesukuntunnam' ani ardivo telipaaru.